Jonathan Frakes

Tidlig liv og familie

Frakes ble født i Bellefonte i det sentrale Pennsylvania av Doris J. Yingling og James R. Frakes, Ph.D. Han vokste opp i Bethlehem i Pennsylvania. Han gikk ut i 1970 fra Bethlehem's Liberty High School, der han drev med friidrett og spilte i det kjente Liberty High School Grenadier Band. Frakes fikk graden Bachelors of Fine Arts in Theater Arts ved  Pennsylvania State University tidlig på 1970-tallet. Han fortsatte studiene sine ved Harvard og brukte flere sesonger på å spille teater ved Loeb Drama Center. 
For en tid på 1970-tallet arbeidet Frakes for Marvel Comics, og dukket opp på konvesjoner utkledd som superhelten Captain America.
Hans far, James R. Frakes, var en velkjent bok-kritikere for New York Times Book Review, bok-editor, og professor i engelsk litteratur ved Lehigh University fra 1958–2001, der han var the Edmund W. Fairchild Professor i amerikanske studier. Han døde i 2002. Frakes hadde en yngre bror, Daniel, som døde i 1997 av bukspyttkjertelkreft. Han er fortsatt i nær kontakt med sin niese og gud-datter Julia Frakes, Daniels datter. Hans mor, Doris, bor fortsatt i Bethlehem området. 
Frakes giftet seg med skuespillerinnen Genie Francis 28. mai 1988, samtlige av hans medskuespillere fra Star Trek: The Next Generation deltok sammen med skaperen av "Star Trek" Gene Roddenberry
. Paret bor i Maine med deres sønn, Jameson Ivor, født i 1994, og datteren Elizabeth Francis, født i 1997. Frakes arbeider med The Workshops, The Waterfall Arts Center og The Saltwater Film Society, alle lokalisert  i Maine, hvor han også har klasser om regi og produksjon av film. Han er deleier av en innredningsbutikk sammen med sin kone i Belfast, Maine med navnet The Cherished Home.

Tidlig karriere

Den 193 cm høye Frakes flyttet til New York City og ble et medlem av "The Impossible Ragtime Theater." I det selskapet, gjorde Frakes sin første off-Broadway skuespill i Eugene O'Neills stykke The Hairy Ape. Hans første Broadway-stykke var musikalen Shenandoah. På samme tid, fikk han en rolle i tv-serien The Doctors. Da hans rollefigur ble fjernet fra serien, flyttet Frakes til Los Angeles, California og spilte flere gjesteroller i mange av de ledende tv-seriene på den tiden, inklusive The Waltons, The Dukes of Hazzard,  Matlock, og Steven Bochcos Hill Street Blues. Han spilte rollen som "Charles Lindbergh" i en episode av Voyagers! med tittelen "An Arrow Pointing East". I 1983, hadde han en rolle i den kortlivede serien Bare Essence (der hans fremtidige kone Genie Francis også var med). Han hadde også en gjentatt rolle i Falcon Crest og i miniserien North and South før han fikk rollen som "Riker" i Star Trek: The Next Generation.

Star Trek: The Next Generation

Da han forberedte seg for audtion til rollen som "Commander William T. Riker", måtte han se videofilmer fra den opprinnelige serien, fordi han ikke visste noe som helst om Star Trek. Han ble intervjuet og ansatt av Gene Roddenberry, som fortalte Frakes at han så et autoritativt glimt i øyene hans, som minte han om seg selv da han (Roddenberry) arbeidet i LAPD og US Air Force.
Serien ble en enorm suksess, med 18 ulike Emmy-priser, og 40 nominasjoner, og serien gikk videre i syv sesonger, med Frakes i en av hovedrollene i alle sesongene, i alt 176 episoder.
Frakes er en av bare to Star Trek-gjengangere som har vært med i fire ulike Star Trek-serier: Star Trek: The Next Generation, Star Trek: Deep Space Nine, Star Trek: Voyager og Enterprise). Den eneste som kan konkurrere med Frakes, er Majel Barrett-Roddenberry som har vært med i alle seks seriene. Fra 1994 spilte han også "Riker" i flere filmer basert på serien: Star Trek Generations (1994), Star Trek: First Contact (1996), Star Trek: Insurrection (1998), og Star Trek Nemesis (2002).
Frakes har også regissert episoder i tre av seriene (TNG, DS9 and VOY) og var en populær og innovativ regissør på Star Trek settet, som ofte fant helt nye måter å filme de vanlige scenene på. Han fortsatte med å regissere flere av filmene, og fikk tilnavnet "Two-Takes Frakes," for sin effektive filmstil på settet til filmen Star Trek: First Contact.